Treacher Collinsov sindrom

**Treacher Collinsov sindrom** (**TCS**) je genetički poremećaj okarakteriziran deformacijama ušiju, očiju, jagodičnih kostiju i brade. Stepen do na koji je osoba pogođena, međutim, može varirati od blagog do teškog. Komplikacije mogu uključivati probleme s disanjem, probleme sa vidom, rascjep nepca i gubitak sluha. Pogođeni uglavnom imaju normalnu inteligenciju.

## Znaci i simptomi
Simptomi kod osoba sa Treacher Collinsovim sindromom variraju. Neki pojedinci su tako blago pogođeni da ostaju nedijagnosticirani, dok drugi imaju umjereno do ozbiljno zahvaćenost lica i životno opasan kompromis disajnih puteva.

Najčešći simptom Treacher Collinsovog sindroma je nerazvijenost donje vilice i nerazvijenost jagodične kosti. Ovo može biti praćeno uvlačećim jezikom. Mala donja vilica može dovesti do loše okluzije zuba ili u težim slučajevima, problema s disanjem ili gutanjem. Respiratorni sistem djeteta sa Treacher Collinsovim sindromom jest primarna briga pri rođenju, a drugi problemi se rješavaju tek kada se respiratorna funkcija stabilizuje. Nerazvijenost jagodične kosti daje obrazima  izgled upalosti.

Vanjsko uho je ponekad malo, ušna školjka zarotirana, deformirana ili potpuno odsutna kod ljudi sa TCS. Također je opisano simetrično, bilateralno suženje ili odsustvo vanjskog ušnog kanala. U većini slučajeva, kosti  i šupljine srednjeg uha su deformisane. Malformacije unutrašnjeg uha rijetko se opisuju. Kao posljedica ovih abnormalnosti, većina osoba sa TCS ima konduktivni gubitak sluha.

Većina pogođenih ljudi također ima probleme s očima, uključujući kolobom (zareze) u donjim kapcima, djelimično ili potpuno odsustvo trepavica na donjem kapku, očne kapke nagnute prema dolje, spuštanje gornjih i donjih kapaka, i suženje suznih kanala. Može doći do gubitka vida, povezanog je sa strabizmom, refraktivnom greškom i anizometropijom. Može biti uzrokovan i teškim sušenjem očiju, kao posljedice abnormalnosti donjih kapaka i čestih očnih infekcija.

Iako abnormalno oblikovana lobanja nije karakteristična za Treacher Collinsov sindrom, brahicefalija sa bitemporalnim suženjem se ponekad uočava. Najčešći uzrok poremećaja su mutacije gena *TCOF1*, a mutacije gena *POLR1C* i *POLR1D* uzrokuju dodatnih 2% slučajeva. Kod osoba bez identificirane mutacije u jednom od ovih gena, genetički uzrok stanja je nepoznat. Geni *TCOF1*, *POLR1C* i *POLR1D* kodiraju proteine koji imaju važnu ulogu u ranom razvoju kostiju i drugih tkiva lica. Mutacije u ovim genima smanjuju proizvodnju rRNK, što može izazvati samouništenje (apoptoze) određenih ćelija uključenih u razvoj kostiju i tkiva lica. Nejasno je zašto su efekti smanjenja rRNK ograničeni na razvoj lica. Mutacije u *TCOF1* i *POLR1D* uzrokuju autosomno dominantni oblik Treacher Collinsovog sindroma, a mutacije u *POLR1C* autosomno recesivni oblik. Neka nedavna istraživanja su, međutim, opisala neke rijetke slučajeve u kojima penetrantnost u TCS-u nije bila potpuna. Uzroci mogu biti varijabilna ekspresivnost, nepotpuna penetracija ili mosaicism germlinije. Samo 40% mutacija je nasljedno. Preostalih 60% je rezultat *de novo* mutacije, gdje dijete ima novu mutaciju u odgovornom genu i nije je naslijedilo ni od jednog roditelja. U ishodu bolesti javlja se inter– i intrporodična varijabilnost. Ovo sugerira da je kada se rodi oboljelo dijete važno istražiti roditelje kako bi se utvrdilo da li je zahvaćeni gen prisutan, jer roditelj može imati blagi oblik bolesti koji nije dijagnosticiran. U ovom slučaju, rizik od drugog oboljelog djeteta je 50%. Ako roditelji nemaju zahvaćeni gen, čini se da je rizik od recidiva nizak. OMENS klasifikacija je razvijena kao sveobuhvatan pristup diferencijaciji bolesti zasnovan na fazama. Ovaj akronim opisuje pet različitih dismorfnih manifestacija, a to su orbitalna asimetrija, hipoplazija mandibule,  deformacija ušne školjke, razvoj nerava i bolest mehkog tkiva.

**Orbitna simetrija**
* O0: normalna veličina i položaj orbita
* O1: abnormalna veličina orbite
* O2: abnormalna orbitna pozicija
* O3: abnormalna veličina i položaj orbite
**Mandibula**
* M0: normalna mandibula
* M1: mala mandibula i glenoidna jama sa kratkim ramusom
* M2: ramus kratak i nepravilnog oblika
#2A: glenoidna fosa u anatomski prihvatljivom položaju
#2B: Temperomandibularni zglob dolje (TMJ), medijalno, pomaknut prema naprijed, sa jako hipoplazijskim kondilusom
* M3: potpuno odsustvo ramusa, glenoidne jame i TMZ
**Uho**
* E0: normalno uho
* E1: Manja hipoplazija i čašaso sa svim prisutnim strukturama
* E2: Odsustvo spoljašnjeg slušnog kanala sa varijabilnom hipoplazijom ušne školjke
* E3: Pogrešna pozicija lobulusa sa odsutnom ušnom školjkom, lobulusni ostatak obično dolje pomaknut naprijed
**Facijalni živac**
* N0: Nema zahvaćenosti facijalnog živca.
* N1: Zahvaćenost gornjeg facijalnog živca (temporalne ili zigomatske grane)
* N2: Zahvaćenost donjeg facijalnog živca (bukalni, mandibulski ili vratni)
* N3: Sve grane su pogođene
**Mehkano tkivo**
* S0: Nema nedostatka mehkog tkiva ili mišića
* S1: Minimalni nedostatak tkiva ili mišića
* S2: Umjereni nedostatak tkiva ili mišića
* S3: Teški nedostatak tkiva ili mišića

## Liječenje
Tretman osoba sa TCS-om može uključivati intervenciju stručnjaka iz više disciplina. Primarni problemi su disanje i hranjenje, kao posljedica hipoplazije mandibule i opstrukcije hipofarinksa jezikom. Ponekad im može biti potrebna traheostomija da bi održali adekvatan disajni put, i gastrostomija, kako bi se osigurao adekvatan unos kalorija uz zaštitu disajnih puteva. Korektivna hirurgija lica se izvodi u definisanoj dobi, zavisno od razvojnog stanja.

## Epidemiologija
U Evropi, TCS se javlja se  kod otprilike 1/50.000 porođaja. Procjenjuje se da je se ovaj sindrom širom svijeta javlja u 1/10.000 Do 1/50.000 rođenja. U 1949. Adolphe Franceschetti i David Klein opisali su isto stanje prema vlastitim zapažanjima kao "mandibulofacijalnu disostozu". Termin mandibulofacijalna disostoza koristi se za opisivanje kliničkih karakteristika.

## Također pogledajte
* Sindrom prvog luka
* Franceschetti-Kleinov sindrom
* Gubitak sluha

## Reference 
## Vanjski linkovi 
Kategorija:Geni na hromosomu 5
Kategorija:Rijetke bolesti
Kategorija:Genodermatoze
Kategorija:Gubitak sluha s kraniofacijalnim sindromima
Kategorija:Urođeni poremećaji mišićno-koštanog sistema
Kategorija:Autosomno dominantni poremećaji
Kategorija:Jedarne bolesti
Kategorija:Bolesti vezivnog tkiva